Y.B. TUAN NG SZE HAN: Terima kasih ya, Tuan Speaker dan terima kasih kepada semua Ahli-ahli Yang Berhormat yang telah mengambil bahagian dalam perbahasan. Dan juga berterima kasih kepada Ahli-ahli Jawatankuasa SELCAT yang telah menyediakan satu penilaian, satu pendengaran dan penilaian prestasi Pihak Berkuasa Tempatan dan Ahli Majlis di Negeri Selangor. Dan juga memberi sebanyak 12 saranan kepada Kerajaan Negeri. Kerajaan Negeri mengambil maklum dan akan meneliti semua saranan yang telah diberi oleh Jawatankuasa SELCAT. Kalau sesuai kita akan laksanakan, kalau yang tidak sesuai kita akan tengok macam manalah, kita boleh membaiki, menambah baik lagi prestasi PBT dan juga Ahli Majlis. Dan tadi nampaknya ramai yang Ahli-ahli Yang Berhormat sangat berminat dengan isu penglibatan Ahli-ahli Yang Berhormat di dalam PBT. Sekali lagi saya ingin menegaskan di Dewan yang mulia ini bahawa ia merupakan satu dasar kerajaan Pakatan Harapan. Ahli Majlis tidak eh, bukan Yang Berhormat, Ahli-ahli Yang Berhormat ADUN tidak boleh duduk dalam PBT sebagai seorang Ahli Majlis kerana Kerajaan Pakatan Harapan mengamalkan prinsip pengasingan kuasa.
Dan semua Ahli-ahli Yang Berhormat harus faham di Malaysia kita ada 3 lapisan kerajaan iaitu Kerajaan Pusat atau Kerajaan Persekutuan, Kerajaan Negeri dan Kerajaan Tempatan. ADUN-ADUN duduk di tengah, Kerajaan Negeri, jadi seperti apa yang dikatakan oleh Yang Berhormat Bandar Baru Klang tadi, sekiranya kita membenarkan ADUN-ADUN atau pun MB duduk di dalam Mesyuarat PBT dan menjadi seorang Ahli Majlis, adakah kita akan membenarkan Ahli Parlimen juga masuk ke dalam mesyuarat ADUN ini, sidang ADUN ini? Tidak, apa yang kita nampak sekarang adalah sekiranya Ahli Parlimen yang datang ke sidang Dewan, mereka duduk dekat atas, dia bukan duduk di tempat Ahli-ahli Yang Berhormat. Jadi sama benda yang sama di PBT. Saya juga merupakan spesies, spesies apa tu, spesies baharu ke lama, saya dah confused dah.
Saya pernah jadi Ahli Majlis baharu, ok spesies baharu. Pernah jadi Ahli Majlis, pernah jadi ADUN dan kini jadi EXCO. Jadi saya tahu apakah tugas sebagai seorang Ahli Majlis, apakah tugas sebagai seorang ADUN dan apakah perasaan sebagai seorang ADUN dan apakah perasaan sebagai seorang Ahli Majlis. Jadi yang itu saya faham, jadi saya berharap Ahli-ahli Yang Berhormat dekat sini, kita perlu faham apakah tugas kita, apakah peranan sebagai seorang ADUN dan apakah tanggungjawab sebagai seorang ADUN. Yang itu sangat penting, yang tanggungjawab atau tugas Ahli Majlis, biarlah Ahli Majlis yang uruskan. Dan di sini saya juga ingin membetulkan satu perkara yang disebutkan oleh Yang Berhormat Pelabuhan Klang dan juga Seri Setia. Bahawa tiada kursus atau pun latihan yang diberi kepada Ahli Majlis, itu saya kena betulkan. Sebenarnya ada, ada kursus yang telah diberi kepada Ahli Majlis penggal ini. Mereka semua bagi kursus, apa itu bagi Ahli Majlis yang memulakan lantikan dari tahun 2018. Pernah menghadiri kursus latihan bagi Ahli Majlis. Yang itu saya perlu betulkan. Dan tadi juga ramai yang sentuh berkenaan prestasi sebagai seorang Ahli Majlis. Kita seharusnya bukan tidak boleh menilai prestasi seorang Ahli Majlis dari segi kewangan sahaja, ya, daripada segi pengurusan kewangan sahaja. Banyak lagi aspek yang kita perlu menilai seperti produktiviti. Kehadiran mereka ke Mesyuarat Penuh ataupun Mesyuarat Jawatankuasa dan juga aktiviti-aktiviti kemasyarakatan. Pengurusan kewangan adalah salah satu produktiviti. Dan selain daripada itu, juga, kita harus menilai pengetahuan dan kemahiran seperti pengetahuan dalam tugas, kemahiran dalam tugas, kebolehan membuat keputusan, keberkesanan hasil kerja dan juga keberkesanan komunikasi dan proaktif ataupun inovatif. Yang itu semua sangat penting. Satu lagi adalah kualiti peribadi seperti kepimpinan, integriti, disiplin dan ketetapan masa, komitmen kepada tugas dan jalinan perhubungan dan kerjasama, ini semua adalah penting bagi menilai seorang Ahli Majlis itu boleh menjalankan tugas dengan baik atau tidak. Bagi Kerajaan Negeri, Kerajaan Negeri akan menilai semua Ahli Majlis termasuk parti-parti, semua akan buat penilaian sekiranya Ahli Majlis tersebut akan dilantik semula.
Dan berkenaan isu yang disentuh oleh kalau tak salah saya, Yang Berhormat Kota Anggerik dan Yang Berhormat Seri Setia berkenaan kenapa Ketua Cabang ataupun Ketua Cawangan, Ketua .. apa-apa lah ya, pemimpin yang dilantik secara automatik menjadi Ahli Majlis. Sebenarnya, bagi setiap parti ada mekanisme masing-masing. Jadi, apakah kaedah yang paling baik? Sebenarnya bagi saya, tiada satu kaedah yang baik atau satu kaedah yang perfect. Kaedah yang paling sesuai adalah sekarang saya nak menjawab soalan yang ditimbulkan oleh Yang Berhormat Bukit Gasing iaitu adalah melalui Pilihan raya Kerajaan Tempatan. Itu adalah kaedah yang paling baik. Dan Kerajaan Negeri sentiasa menyokong untuk pelaksanaan Pilihan raya Kerajaan Tempatan dengan harapan mengukuhkan demokrasi Kerajaan Tempatan dan meningkatkan accountability PBT kepada masyarakat setempat agar mereka menjadi Walau bagaimanapun, lebih bertanggungjawab kepada komuniti setempat.
kebolehlaksanaan Pilihan raya Kerajaan Tempatan adalah tertakluk kepada pindaan Akta 171 dan Kerajaan Negeri bersedia meneliti dan membantu pihak KPKT sekiranya ada cadangan Kerajaan Pusat untuk mengembalikan Pilihan raya Kerajaan Tempatan. Saya rasa, ini sahaja lah penggulungan saya. Ya.